Source: https://www.riigiteataja.ee/akt/425072013002?leiaKehtiv
Timestamp: 2019-10-22 06:28:08+00:00

Document:
Vormsi vallas elavale üliõpilasele makstava stipendiumi suurus, maksmise tingimused ja kord¹ – Riigi Teataja
Vormsi vallas elavale üliõpilasele makstava stipendiumi suurus, maksmise tingimused ja kord¹
Vormsi vallas elavale üliõpilasele makstava stipendiumi suurus, maksmise tingimused ja kord¹ - sisukord
§ 3 Stipendiumi maksmise eeldused
§ 4 Stipendiumi suurus ja maksmise erisused
3 STIPENDIUMI ARVESTAMISE JA MAKSMISE KORD
RT IV, 25.07.2013, 2
Vastu võetud 29.11.2010 nr 19
16.03.2012 01.04.2012
Määruse esimene redaktsioon kehtestatakse KOKS§ 22 lg1 p5 alusel.
Käesoleva määrusega reguleeritakse Rahvastikuregistris aadressiga Vormsi vald registreeritud Vormsi Lasteaed-Põhikooli lõpetanud ning kõrgkoolis õppivale üliõpilasele makstava stipendiumi suurus, maksmise tingimused ja kord.
(1) Põhistipendium – alates esimesest semestrist kuni ülikooli lõpetamiseni või üliõpilase 27. aastaseks saamiseni üliõpilasele hea õppeedukuse eest makstav stipendium
(2) Lisastipendium – ühekordselt makstav stipendium.
§ 3. Stipendiumi maksmise eeldused
(1) Vormsi vald maksab Rahvastikuregistris aadressiga Vormsi vald registreeritud, Vormsi Lasteaed – Põhikooli lõpetanud kõrgkoolis õppivale üliõpilasele õppetöö toimumise ajal stipendiumi kui:
1) üliõpilane on Vormsi Lasteaed –Põhikoolis lõpetanud seitsmenda, kaheksanda ja üheksanda klassi;
1¹) Erandkorras makstakse vallavalitsuse otsusega üliõpilasele stipendiumi, juhul kui tal ei ole olnud võimalik lõpetada Vormsi Lasteaed-Põhikooli seitsmendat kaheksandat ja üheksandat klassi tulenevalt hariduslikust erivajadusest, mida ta nõustamiskomisjoni soovituste kohaselt (PGS § 49 lg 3) vajas ning oli sunnitud seetõttu asuma õppima mujale riigi poolt PGS § 2 lg 4 järgi tagatud haridusliku erivajaduse tõttu nägemis-, kuulmis- ja kõnepuudega õpilastele, liikumispuudega õpilastele, kellel lisaks liikumispuudele esineb täiendav hariduslik erivajadus, liitpuudega õpilastele, intellektipuudega õpilastele, tundeelu- ja käitumishäiretega õpilastele ning kasvatuse eritingimusi vajavatele õpilastele mõeldud õppeasutusse ja oli seetõttu sunnitud jätkama õpinguid väljaspool saart.
2) üliõpilane ei viibi akadeemilisel puhkusel;
3) üliõpilase eelmise poolaasta (semestri) keskmine hinne on vähemalt 3,5;
4) üliõpilase vanus ei ületa 27 eluaastat.
§ 4. Stipendiumi suurus ja maksmise erisused
(1) Üliõpilasele kelle, eelmise semestri keskmine hinne on 3,5 – 3,99, makstakse stipendiumi 200 €.
Üliõpilasele, kelle eelmise semestri keskmine hinne on 4 ja rohkem, makstakse stipendiumi 400 €.
1) Põhistipendiumit on õigustaotleda üks kord poolaastas.
(2) Lisastipendiumi suurus on kuni 320 €.
1) Vormsi vallavalitsusel on õigus maksta lisastipendiumi kui üliõpilane kirjutab oma kursuse- või diplomitöö Vormsi valla arengut silmas pidades või Vormsi valla arengukavale jms. uurimistöö tegemiseks või andmete kogumiseks.
3. peatükk STIPENDIUMI ARVESTAMISE JA MAKSMISE KORD
Põhi-ja lisastipendiumi väljamaksmine toimub vallavalitsuse poolt kehtestatud korras.
(1) Määruse esimene redaktsioon jõustub 01.04.2012.a.

References: § 3

§ 4

§ 3
 § 49
 § 2

§ 4